Document ID: /fineweb-2-swissfilter-quality_10-filterrobots/filtered/02038.jsonl.gz/3251

Belinda Bencic e Jil Teichmann cuntanschan ils quartfinals dal turnier da tennis ad Adelaide en l'Australia. Bencic ha battì la Giapunaisa Misaki Doi cun 6:1 e 6:3 e Teichmann ha gudagnà cunter la Chinaisa Wang Qiang cun 3:6, 6:3 e 6:3.
En la proxima runda frunta Bencic sin l'indigena Storm Sanders e Teichmann sin la Lettona Anastasija Sevastova. In duel svizzer pudessi dar pir en il final dal turnier ad Adelaide.